Norge+i+krig

Norge i krig
9. april 1940 ble Danmark og Norge invadert av Tyskland. Danmark kapitulerte raskt, mens Norge på grunn av landets størrelse, geografi og avstand fra Tyskland hadde noe bedre forutsetninger for å gi Tyskland kamp. Den norske kongen og regjeringen valgte å motsette seg tyskernes krav overfor Norge. Derfor ble det krig. I juni var kampene over, Tyskland hadde kontrollen i landet, og kongen og regjeringen forlot Norge og dro til London. Livet måtte likevel gå videre, men hvordan? Økonomisk sett var mange nordmenn avhengige av å samarbeide med okkupasjonsmakten for å opprettholde livsgrunnlaget. Lengst i samarbeidet gikk norsk politi, som var en lojal støttespiller da over 750 norske jøder ble arrestert og sendt til konsentrasjonsleirer. Hjemmefronten sto bak en holdningskamp for å motvirke tyske forsøk på ensretting av det norske samfunnet. Kapitulasjonen i Norge 8. mai 1945 var et resultat av at krigen var slutt i Europa. Drøyt 10 000 norske kvinner og menn mistet livet i den andre verdenskrigen.

@Johan Nygaardsvold @Vidkun Quisling

media type="custom" key="22308346"